**Ford Pro crește nivelul de productivitate cu noi caracteristici digitale și tehnologie îmbunătățită pentru Ford Transit în 2024**

* Ford Pro anunță în Europa o îmbunătățire majoră a caracteristicilor digitale pentru vehiculele sale comerciale Transit și E-Transit, disponibile clienților în 2024
* Îmbunătățirile adaugă conectivitate 5G, actualizări OTA Ford Power-Up, un ecran tactil de 12 inchi și noile sisteme Delivery Assist și Upfit Integration System care îmbunătățesc productivitatea
* Puntea față este reproiectată, transmisia automată cu opt trepte este nouă, iar șasiul mai ușor ajută la maximizarea capacității de încărcare și îmbunătățește manevrabilitatea, performanța și eficiența
* Transit și E-Transit vor fi disponibile pentru comandă în această vară, iar livrările vor debuta în vara anului 2024

**DUNTON, Marea Britanie, 18 iulie, 2023**  – Ford Pro a anunțat astăzi îmbunătățiri semnificative și creșterea productivității pentru Transit (model 2024) – cel mai bine vândut vehicul comercial de marfă din lume,1 conceput pentru a ajuta companiile să-și optimizeze operațiunile.

Ford Transit și E-Transit fac un pas major în față în ceea ce privește caracteristicile de conectivitate și capacitatea OTA (over-the-air) de actualizare Ford Power Up. Noul software simplifică posibilitatea de a face conversii și automatizează sarcinile repetitive pentru șoferii care fac livrări, care adesea pot trece de 150 de locații pe zi. Îmbunătățirile aduse șasiului și noua opțiune de cutie automată cu 8 trepte sporesc sarcina utilă și îmbunătățesc performanța, manevrabilitatea și eficiența. 2

"În calitate de lider al vânzărilor de vehicule comerciale din Europa timp de opt ani consecutivi, nu încetăm niciodată să căutăm noi modalități de a oferi clienților cele mai avansate vehicule din punct de vedere tehnologic", a declarat Hans Schep, director general, Ford Pro, Europa.

**Tehnologia îmbunătățită vine ca dotare standard**

Pentru a ajuta clienții noștri, indiferent de profilul lor, să obțină beneficiile de productivitate ale vehiculelor comerciale conectate, Ford Pro continuă să extindă caracteristicile digitale ale portofoliului său de vehicule comerciale Transit și E-Transit. Noile caracteristici pentru 2024 în Europa includ:

* **Sistemul multimedia SYNC4**,3 cu ecran tactil de 12 inchi și instrumentar de bord digital de 8 inchi oferă un post de conducere intuitiv, orientat spre șofer**,** la care se adaugă sistemul de navigație cu informații din trafic în timp real, care ajută șoferii să planifice rutele și să respecte programul.
* Cel mai avansat **modem 5G** 5 de la Ford oferă conectivitate ultra-rapidă la tehnologiile inteligente Transit și la actualizările OTA Ford Power-Up care îmbunătățesc productivitatea vehiculului fără a fi nevoie de o vizită la dealer.
* Noua tehnologie **Delivery Assist**  6 – disponibilă pe furgoanele cu ampatament lung E-Transit și Transit cu transmisie automată – automatizează sarcinile repetitive de securitate pentru șoferii care fac livrări. Adesea, acestea depășesc 150 de locații pe zi, iar sistemul face posibilă scurtarea cu până la 20 de secunde a fiecărei livrări. Trecerea în modul P (Park) oprește motorul, activează luminile de avarie și alarma și blochează portierele pe care șoferul nu le folosește pentru a ieși din cabină sau pentru a accesa coletele. La revenirea în mașină, apăsarea pedalei de frână repornește motorul și dezactivează luminile de avarie.
* [**Sistemul de integrare Upfit**](https://media.ford.com/content/fordmedia/feu/en/news/2022/09/19/ford-pro-showcases-productivity-accelerating-digital-solutions-a.html) oferit de Ford Pro permite șoferilor să controleze echipamentele instalate aftermarket prin intermediul comenzilor digitale de pe ecranul sistemului multimedia. De asemenea, echipamentele pot fi conectate la serviciile software Ford Pro pentru a fi monitorizate de la distanță. De exemplu, se poate urmări temperatura în vehiculele frigorifice care transportă produse farmaceutice sau alimente și băuturi, în cazul în care un lanț frigorific neîntrerupt este esențial în transport.

**Proiectat pentru performanță, eficiență și caracteristici mai bune**

Pentru modelul anului 2024, o suită cuprinzătoare de sisteme avansate de asistență a șoferului și a încărcăturii devine standard, inclusiv Pre-Collision Assist cu frânare automată de urgență, Lane Keeping Alert & Aid și Intelligent Speed Assist.6 Pachetele de asistență pentru șofer includ Blind Spot Information System cu Cross Traffic Alert, Intelligent Adaptive Cruise Control cu Lane Centring și Stop&Go și Auto Park Assist cu camere la 360 de grade pentru a oferi o siguranță suplimentară șoferilor și pentru a ajuta la reducerea timpilor morți, a costurilor de reparații și de asigurare pentru operatori.6

Modelul 2024 introduce o nouă opțiune de  **transmisie automată** **cu opt trepte** pentru Transit-urile cu tracțiune față, proiectată pentru a îmbunătăți performanța, eficiența și capacitatea de încărcare.2 Noua transmisie **crește capacitatea de încărcare** până la 4.250 kg MMA (masă maximă admisă) și 6.000 kg MMT (masă maximă de tractare) 7 – o creștere de 700 kg, respectiv 1.750 kg.

**Noul butuc al roții și noul sistemul de frânare** reduc greutatea cu până la 27 kg, în funcție de configurația vehiculului. Designul permite, de asemenea, schimbarea mai ușoară a plăcuțelor de frână, scurtând timpul de service cu aproximativ două ore. Noile jante de 16 inchi devin standard pe modelul 2024.

Un nou **pachet de sarcină mărită (masă maximă tehnic admisibilă pe axă/grup de axe)** este, de asemenea, disponibil acum pentru modelele cu tracțiune față, ridicând sarcina maximă a punții față la 2.000 kg de la 1.850 kg. Astfel, crește potențialul de conversie și se reduce din timp și efort pentru operatori, prin simplificarea cerințelor de distribuție a sarcinii.

Versiunile 2024 pentru modelele Transit și E-Transit sunt disponibile pentru a fi comandate de către clienți începând cu luna august și intră în producție anul viitor, livrările fiind așteptate să înceapă în vara anului 2024. De la lansarea sa în 2022, Ford E-Transit a devenit un lider clar în segmentul EV de două tone, reprezentând peste 50% din toate vehiculele electrice vândute în Europa în segmentul său. 8

# # #

1 Pe baza datelor S&P Global Mobility New Registrations CY2014-CYE 2022, care sunt compilate din surse guvernamentale și din alte surse și captează 95% din volumele globale de vehicule noi din peste 80 de țări, raportate în martie 2023. Volumele de furgoane, șasiuri și șasiuri specializate bazate pe familia Transit includ Ford Transit, Transit Custom. Exclude Transit Connect și Transit Courier.

2 Autonomia omologată oficial va fi publicată mai aproape de data punerii în vânzare. În conformitate cu procedura de testare a vehiculelor ușoare armonizată la nivel mondial (WLTP). Intervalul publicat (valoarea țintă dorită conform WLTP) poate fi atins cu o baterie complet încărcată - în funcție de seria existentă și de configurația bateriei. Autonomia reală poate varia în funcție de diverși factori (de exemplu, condițiile meteorologice, stilul de conducere, profilul traseului, starea vehiculului, vârsta și starea bateriei litiu-ion). Cifrele omologate oficial privind eficiența consumului de combustibil și emisiile de CO vor fi publicate mai aproape de data vânzării. Consumul WLTP declarat de combustibil/energie, emisiile de CO2 și autonomia electrică sunt determinate în conformitate cu cerințele și specificațiile tehnice ale Regulamentelor Europene (CE) 715/2007 și (UE) 2017/1151, astfel cum au fost modificate ultima dată. Procedurile standard de testare aplicate permit compararea între diferite tipuri de vehicule și diferiți producători.

3 Nu conduceți în timp ce sunteți distras sau când utilizați dispozitive portabile. Utilizați sisteme operate vocal atunci când este posibil. Unele caracteristici pot fi blocate în timp ce vehiculul este în viteză. Nu toate caracteristicile sunt compatibile cu toate telefoanele.

4 Serviciile de navigație necesită SYNC 4 și FordPass Connect, Serviciul conectat gratuit și aplicația FordPass (consultați Termenii FordPass pentru detalii). Vehiculele eligibile beneficiază de o perioadă de încercare gratuită de 90 de zile a serviciilor de navigație, care începe la data de începere a garanției pentru noul vehicul. Clienții trebuie să deblocheze versiunea de încercare a serviciului de navigație activând vehiculul eligibil cu un cont de membru FordPass. Pentru serviciile de navigație conectate este necesar un contract anual de servicii. Serviciile și caracteristicile conectate depind de disponibilitatea rețelei compatibile. Tehnologia în evoluție/rețelele celulare/capacitatea vehiculului pot limita funcționalitatea și pot împiedica funcționarea caracteristicilor conectate. Aplicația FordPass, compatibilă cu anumite platforme smartphone, este disponibilă prin descărcare. Este posibil să se aplice tarife pentru mesaje și date.

5 FordPass Connect, aplicația FordPass și Serviciul conectat gratuit sunt necesare pentru caracteristicile la distanță (consultați Termenii FordPass pentru detalii). Serviciile și caracteristicile conectate depind de disponibilitatea rețelei compatibile. Tehnologia în evoluție/rețelele celulare/capacitatea vehiculului pot limita funcționalitatea și pot împiedica funcționarea caracteristicilor conectate. Serviciul conectat exclude hotspotul Wi-Fi.

6 Funcțiile de asistență a șoferului sunt suplimentare și nu înlocuiesc atenția, judecata și nevoia șoferului de a controla vehiculul. Nu înlocuiește conducerea în siguranță. Consultați manualul de utilizare pentru detalii și limitări.

7 Remorcarea maximă variază în funcție de încărcătură, de configurația vehiculului, de accesorii și de numărul de pasageri. Încărcătura și capacitatea de încărcare limitate de greutatea și distribuția greutății.

8 Austria, Belgia, Marea Britanie, Republica Cehă, Danemarca, Finlanda, Franța, Germania, Grecia, Ungaria, Irlanda, Italia, Țările de Jos, Norvegia, Polonia, Portugalia, Spania, România, Suedia, Elveția, Turcia

***Despre Ford Motor Company***

*Ford Motor Company (NYSE: F) este o companie globală cu sediul în Dearborn, Michigan, angajată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele clienților și pentru a le consolida loialitatea. Ford dezvoltă și oferă camionete Ford inovatoare, SUV-uri, vehicule comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, care proiectează vehicule iconice cu motoare pe combustie și hibride; Ford Model e care dezvoltă vehiculele electrice inovatoare împreună cu software încorporat care definește experiențe digitale mereu active pentru toți clienții; și Ford Pro care ajută clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford urmărește soluții de mobilitate prin Ford Next și oferă servicii financiare prin Ford Motor Credit Company. Ford are aproximativ 174.000 de angajați în întreaga lume. Mai multe informații despre companie și despre produsele și serviciile sale sunt disponibile la corporate.ford.com.*

***Ford*** *este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 56.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.*